**Til kapitel 6: Rentedannelse**

**Opgave 6.1**

|  |  |  |  |
| --- | --- | --- | --- |
| Udsagn | | Rigtigt | Forkert |
| 1. | Nationalbankens direktør står direkte til ansvar over for den til enhver tid siddende finansminister i Danmark. |  | X |
| 2. | Nationalbanken fastlægger pengepolitikken i Danmark. | X |  |
| 3. | Nationalbankens kunder omfatter staten, de danske pengeinstitutter samt de 20 største selskaber i Danmark. |  | X |
| 4. | Nationalbanken tager sig af den danske pengeforsyning. | X |  |
| 5. | En af Nationalbankens hovedopgaver er at passe på den danske krone. | X |  |
| 6. | Kursen på danske kroner vil stige, når udenlandske virksomheder efterspørger flere danske kroner. | X |  |
| 7. | Nationalbanken fastlægger den danske diskonto efter forhandling med de danske pengeinstitutter. |  | X |
| 8. | Når Nationalbanken opkøber danske kroner, vil det medføre, at kursen på danske kroner falder. |  | X |
| 9. | Man taler om, at Nationalbanken fører en stram pengepolitik, når den gennemfører foranstaltninger, der får den danske rente til at stige. | X |  |

**Opgave 6.2**

A.

Inflation dækker over det begreb, at vedvarende prisstigninger udhuler pengenes købekraft.

B.

*Efterspørgselsinflation*: Stigende efterspørgsel får priserne til at stige.

*Omkostningsinflation*: Stigende omkostninger får priserne til at stige.

*Importeret inflation*: Stigende priser på importerede (rå)varer får priserne til at stige.

C.

Rentestigninger dæmper virksomhedernes investeringslyst, og det formindsker forbrugernes lyst til at låne til forbrug. Begge forhold vil lægge en dæmper på prispresset. Der er simpelthen ikke plads til prisstigninger i en skærpet konkurrencesituation.

**Opgave 6.3**

A.

ECB anser det at bidrage til skabelsen af økonomisk vækst som et meget vigtigt mål. ECB betragter ligeledes inflationsbekæmpelse som et meget vigtigt mål. Hvis de to mål på et givet tidspunkt er i modstrid med hinanden, vil ECB vælge inflationsbekæmpelse frem for skabelse af økonomisk vækst.

B.

Svaret er afhængig af den givne situation på besvarelsestidspunktet.

**Opgave 6.4**

A.

Den stigende efterspørgsel og de stigende omkostninger vil medføre en stigende inflation.

B.

En overophedning af arbejdsmarkedet i Danmark medfører en højere risiko for omkostningsinflation, hvorimod stigende oliepris gavner Norges vækst mere end den skaber inflation. Inflationstruslen må derfor antages at være størst i Danmark.

C.

Norge vil som et ikke EU medlem sandsynligvis blive mindst påvirket af den europæiske renteudvikling. Man vil derfor i Norge formodentlig bevæge sig mod en uændret eller en lidt faldende rente, når den globale økonomi øjensynligt går ned i gear.

I de øvrige nordiske lande må der på kort sigt ventes et stigende renteniveau, der vil blive afløst af en stagnerende eller lidt faldende rente, når den forventede opbremsning i den globale økonomi indtræffer.

**Opgave 6.5**

A.

Nationalbanken kan med en rentestigning eller en rentenedsættelse gøre det mere eller mindre attraktivt at have penge »stående i danske kroner«. En dansk renteændring kan derfor anvendes til at stabilisere den danske krone over for euroen. En dansk rentestigning vil f.eks. medføre, at flere ønsker at flytte kapital til Danmark. For at kunne gøre dette, skal der bruges danske kroner, og dermed vil efterspørgslen efter danske kroner stige, og kursen på danske kroner vil derfor ligeledes stige. En dansk rentenedsættelse vil naturligvis have den stik modsatte effekt.

B.

I en situation med stabile valutakurser vil en renteændring i Danmark påvirke valutakursdannelsen. Det kan føre til problemer med at overholde den såkaldte fastkursaftale med ECB. Man kan derfor hævde, at pengepolitikken som udgangspunkt bruges til at justere valutakurserne. Inflationsbekæmpelse må i højere grad foregå på initiativ af ECB.

C.

Familien Nielsen bør overveje at udskifte deres variabelt forrentede lån med et fastforrentet lån. Det vil sikre familien mod en stigende rente. (Niveau B: Det vil også gøre det muligt for familien på et senere tidspunkt at foretage en konvertering op, således at de kan få lånets restgæld nedbragt.)

**Opgave 6.6**

A.

*Forhold, der kan tænkes at påvirke renteniveauet i Euro-zonen og i Danmark*:

* høj tysk vækst
* høj tysk erhvervstillid til fremtiden
* de forbedrede tyske statsfinanser, der formindsker risikoen for vækst-hæmmende besparelser og/eller skattestigninger.

B. og C.

Samtlige foranstående forhold peger alle i retning af en stigende rente. En stigende vækst vil i sig selv øge inflationspresset samtidig med, at behovet for at stimulere væksten med en lav rente er aftagende.

D.

Der er ikke noget øjeblikkeligt behov for en låneomlægning. Det nuværende fastforrentede lån passer perfekt til den økonomiske situation. Man har dermed sikret sig en uændret / »lav« rente. (Niveau B: Det kan senere blive aktuelt at foretage en konvertering op, hvorved lånets restgæld kan blive nedbragt.)

**Opgave 6.7**

A.

*Forhold, der kan tænkes at påvirke renteniveauet i Euro-zonen og i Danmark*:

* et vist økonomisk opsving i Europa generelt
* højt økonomisk opsving inden for Euro-zonen
* faldende økonomisk vækst i USA

B.

Væksten i Euro-zonen er på vej op. Det vil alt andet lige få inflationspresset til at stige, og man må derfor forvente, at ECB sætter renten op. Det vil sandsynligvis få den danske rente til at stige tilsvarende, bl.a. grundet hensynet til en stabil valutakurs indenfor ERM II.

USA er øjensynligt i slutningen af en større vækstperiode. Renten er derfor allerede hævet en del, og spørgsmålet er derfor, om renten skal endnu et nøk opad, eller om toppen er nået. Uanset hvad er påvirkningen fra den anden side af Atlanten nok ved at ebbe ud.

C.

Der må overordnet set være tale om et opadgående renteniveau inden for Euro-zonen og i Danmark.

D.

*Fastforrentet lån*: Ingen påvirkning af ydelse, idet både renter og afdrag er uforandrede.

*Variabelt forrentet lån*: Renten vil stige, og dermed vil ydelsen stige. Omlægning til fastforrentet lån bør overvejes hvis det vurderes, at rentestigningen bliver relativt stor.

*Niveau B*

*Fastforrentet lån*: Faldende kurser kan føre til en faldende restgæld, hvis der foretages en konvertering op.

*Variabelt forrentet lån*: Ingen ændring i restgæld. Den stigende ydelse og den manglende mulighed for at tjene på konvertering bør bringe et fastforrentet lån ind i overvejelserne.

**Opgave 6.8**

|  |  |  |  |
| --- | --- | --- | --- |
| Udsagn | | Rigtigt | Forkert |
| 1. | Den danske regering kan bekæmpe inflationstendenser i Danmark ved at stramme finanspolitikken gennem en øget skatteopkrævning. | X |  |
| 2. | Nationalbanken kan bekæmpe inflationstendenser i Danmark ved at gennemføre foranstaltninger, der nedsætter det danske renteniveau. |  | X |
| 3. | Hvis renteniveauet i Danmark stiger, vil det være en fordel for en dansk husejer, hvis vedkommende har et rentetilpasningslån i stedet for et obligationslån. |  | X |
| 4. | Den såkaldte efterspørgselsinflation opstår, hvis efterspørgslen efter varer og serviceydelser stiger stærkere end udbuddet af varer og serviceydelser. | X |  |
| 5. | Den såkaldte omkostningsinflation opstår, hvis virksomhederne gennemfører sparerunder for at reducere deres omkostninger. |  | X |
| 6. | Den såkaldte importerede inflation opstår, hvis inflationstendenser i udlandet breder sig til Danmark. | X |  |
| 7. | Den Danske Nationalbank har indgået en fastkursaftale med Den Europæiske Centralbank, der indebærer, at man til enhver tid skal betale cirka 14 euro for 100 danske kroner. | X |  |
| 8. | Hvis Den Danske Nationalbank eller Den Europæiske Centralbank foretager støtteopkøb af danske kroner, vil kursen på den danske krone stige. | X |  |
| 9. | Hvis Nationalbanken forhøjer den danske rente, vil efterspørgslen efter danske kroner stige, og kursen på danske kroner vil dermed stige. | X |  |
| 10. | I en normalsituation vil den såkaldte korte rente være højere end den såkaldte lange rente. |  | X |
| 11. | Renteudviklingen inden for Euro-zonen har stor betydning for renteniveauet i Danmark. | X |  |
| 12. | Renten i USA har ingen betydning for det danske renteniveau, idet Danmark endnu ikke er med i euroen. |  | X |
| 13. | Danmark har gennem pengepolitikken mulighed for selvstændigt at bekæmpe inflation |  | X |
| 14. | Danmark har gennem pengepolitikken mulighed for selvstændigt at bekæmpe en svækkelse af kronen | X |  |
| 15. | Det er reelt i dag ECB der styrer pengepolitikken i Danmark. |  | X |
| 16. | Det er reelt ECB der styrer inflationsbekæmpelsen – også i Danmark. | X |  |
| 17. | Danmarks tilslutning til ERM II har betydet en begrænsning i nationalbankens brug af pengepolitikken. | X |  |
| 18. | Danmarks tilslutning til ERM II har medført en langt mere stabil valutakursudvikling overfor en lang række vigtige handelspartnere. | X |  |

**Opgave 6.9**

A.

Inflationen bør ikke overskride 2 % i flere på hinanden følgende perioder.

B.

Inflationen/inflationspresset vurderes stadig højt, og man vil hellere forebygge end helbrede. ECB afventer derfor ikke, at inflationen *måske* falder af sig selv. Desuden er grænsen på 2 % stadig indiskutabelt overskredet.

**Opgave 6.10**

A.

Den fremtidige inflation i Danmark kan på grundlag af beskrivelsen tænkes at blive påvirket af manglen på arbejdskraft. Det vil øge lønpresset og dermed trække i retning af en stigende inflation. Den stigende realløn kan dog omvendt medføre, at lønpresset aftager, idet behovet for yderligere lønstigninger reduceres. Dette vil trække i retning af en stabil lav inflation.

B

Det er åbenbart det sidstnævnte forhold, der har haft den største effekt sammenholdt med, at udbuddet af arbejdskraft har kunnet følge med efterspørgslen af arbejdskraft.

Derfor er risikoen for rentestigninger første omgang begrænset og det gør det variabelt forrentede lån mere attraktivt end det dyrere fastforrentede lån.

**Opgave 6.11**

A.

*Forhold, der kan tænkes at påvirke renteniveauet i Euro-zonen og i Danmark*:

* stigende økonomisk vækst
* Fortsat lav inflation.

B.

Den stigende økonomiske vækst vil før eller siden trække renteniveauet opad. Den lave inflation vil derimod medvirke til at holde renteniveauet nede.

C.

Renteniveauet vil på sigt sandsynligvis stige. Der vil dog nok gå en rum tid, før inflationspresset bliver så stort, at ECB finder anledning til at reagere herpå. Hvis der fra ECBs side gennemføres rentestigninger, vil det medføre rentestigninger i Danmark

D.

*Fastforrentet lån*: Ingen påvirkning af ydelse, idet både renter og afdrag er uforandrede.

*Variabelt forrentet lån*: Renten vil stige, og dermed vil ydelsen stige.

E.

*Fastforrentet lån*: Faldende kurser kan føre til en faldende restgæld, hvis der foretages en konvertering op. Ydelsen og afdragsprofilen er upåvirket af renteudviklingen

*Variabelt forrentet lån*: Stigende renteomkostninger betyder stigende ydelse og at forholdet mellem rente og afdrag ændres. Gælden afdrages således langsommere. Lånet er på samme tid blevet dyrere og med en ringere udvikling i restgæld

**Opgave 6.12**

|  |  |
| --- | --- |
| Spørgsmål | svar |
| Forklar hvorledes pengepolitik kan anvendes til at bekæmpe inflation. | Stigende rente i Danmark gør det mere attraktivt at investere i Danmark samtidig med at danskere låner flere penge i udlandet. Begge dele øger valutaindstrømningen og efterspørgslen efter danske kroner. Dermed stiger kursen. |
| Forklar ved hjælp af en udbuds- og efterspørgselskurve hvorledes nationalbanken med pengepolitikken kan støtte en svag dansk krone. |  |
| Forklar ved hjælp af en udbuds- og efterspørgselskurve hvorledes nationalbanken med valutareserven kan støtte en svag dansk krone. | Se ovenfor |
| Forklar hvorledes et stigende renteniveau påvirker husejerens overvejelser omkring variabelt eller fastforrentet realkreditlån. | Fastforrentede lån: Ingen ændring  Variabelt forrentede lån: Stigende renteomkostninger, stigende ydelse men en faldende afdragsdel ved annuitetslån. Derfor en restgæld der afvikles langsommere.  Variabelt forrentet lån med afdragsfrihed: Alene stigende renteomkostninger og tilsvarende stigende ydelse. |
| Vurder om Danmark er på vej mod stigende renteniveau grundet inflationsrisiko. | Afhængig af besvarelsestidspunkt |
| Vurder om Danmark er på vej mod stigende rente grundet valutauro. | Afhængig af besvarelsestidspunkt |